Vyhlásenie predkladateľa o rozporoch

Zo subjektov, ktoré zaslali zásadné pripomienky prebehlo rozporové konanie s Ministerstvom zdravotníctva SR, Najvyšším súdom SR a Združením miest a obcí (ZMOS), ostatné subjekty predkladajúce zásadné pripomienky v priebehu prípravy rozporového konania od pripomienok ustúpili.

Rozporové konanie s Ministerstvom zdravotníctva SR prebehlo 13. 11. 2003, zúčastnili sa na ňom minister zdravotníctva Rudolf Zajac za MZ SR a podpredseda vlády a minister spravodlivosti Daniel Lipšic za predkladateľa. V rámci rozporového konania podpredseda vlády a minister spravodlivosti vysvetlil ministrovi zdravotníctva fakt, že návrhy novely ústavy nad rámec zamýšľanej novely predložilo viacero rezortov, predkladateľ sa rozhodol tieto návrhy v rámci prerokovania tohto materiálu neakceptovať, pričom predkladané námety môžu byť predmetom ďalších úvah o novelizácii ústavy. Rozpor nebol odstránený

Rozporové konanie s Najvyšším súdom SR prebehlo 19. 11. 2003, zúčastnili sa na ňom predseda Najvyššieho súdu Milan Karabin a riaditeľ Odboru boja proti korupcii na Úrade vlády SR Ján Hrubala za predkladateľa. Predmetom rozporu bol návrh Najvyššieho súdu SR ponechať úpravu imunity sudcov v súčasnej podobe. Počas rozporového konania nedošlo k zjednoteniu stanovísk.

Rozporové konanie so ZMOS prebehlo 12. 11. 2003. Zúčastnili sa na ňom predseda ZMOS Michal Sýkora a ústredný riaditeľ ZMOS Milan Muška za ZMOS a  Ján Hrubala za predkladateľa. Predmetom rozporu bola snaha ZMOS vyňať z kontrolných kompetencií Najvyššieho kontrolného úradu územné samosprávy. V rámci rozporového konania nedošlo k zjednoteniu  stanovísk.